২০১২ সালে মধ্য প্রাচ্যের জেমস গ্রুপের তরফে ‘এভেরন’-এর বিভাগীয় প্রধান হওয়ার জন্য চেতনকে নির্বাচিত করা হয়। ঝাড়খণ্ডের বোকারোতে ‘এভেরন’ হল আইআইটির প্রবেশ পরীক্ষার কোচিং-এর একটি নির্ভরযোগ্য প্রতিষ্ঠান। চেতনের এভেরন-এ যোগ দেওয়ার তিন মাস পর থেকেই সমস্যা শুরু হয়। ওখানকার কয়েকজন শিক্ষক পরীক্ষা সংক্রান্ত বেশ কিছু অনৈতিক কাজে জড়িয়ে পড়েন। যার ফলে ছাত্র এবং অভিভাবকদের মধ্যে একটা অস্থিরতার সৃষ্টি হয়। টাকা ফেরত চেয়ে অশান্তি হয়। পরিস্থিতি ক্রমেই আয়ত্তের বাইরে চলে যেতে থাকে। পুলিশ উপস্থিত হলে পরিস্থিতি আরও জটিল আকার নেয়। প্রতিষ্ঠান বন্ধ করার হুমকি দেওয়া হয়। দায়ের হয় এফআইআর। ২৪ ডিসেম্বর আর পাঁচটা কয়েদির মতই বোকারো জেলে স্থান পান চেতন মহাজন।